Miks üks Facebooki reklaam toob tulemuse ja teine mitte?
#000000
Analüüsisime 7 Facebooki reklaami ja vaatame, kuidas pealkiri võib drastiliselt muuta reklaami mõju ja tõsta ostuhuvi. Kas see suudab klienti kõnetada või seda ignoreeritakse ja skrollitakse lihtsalt üle?
#000001
Sisesta enda kontaktid ja saadame sulle tasuta video
#000002
Kuidas oma ideaalse kliendi tähelepanu võita ja teda õige pealkirjaga sõna otses mõttes enda juurde kutsuda?
Mida peaks reklaamtekstis välja tooma, et potentsiaalsel kliendil tekiks huvi sinu toote või teenuse vastu?
Mida teha siis, kui konversioonihind läheb kalliks või neid ei tule üldse?
#000003
Facebookist on saanud Eesti suurim meediakanal, kus on 700 000 eestlase tähelepanu. Kus tähelepanu, seal turundajad!
#000004
See on magus nagu Laulupidu – sa tahad oma putkaga olla kohal seal, kus on rahvas.
#000005
Facebookis reklaamimiseks on võimalusi palju. Istusime tükk aega Facebookis ja vaatasime reklaame ning kogusime kokku selle, mis täna vastu vaatab.
#000006
Analüüsime kokku 21 reklaami ja tegime kokkuvõtte, et saaksid neilt õppida ja nii enda raha ja aega kokku hoida.
#000007
Eelkõige pidasime silmas neid olulisi komponente: reklaami ülesehitus ja eesmärk, sõnumi selgus, visuaali toimivus ning sihtimine.
#000008
Profiil, kes reklaame tarbis: naine, 34-aastane, elukoht Kuressaare. (Naisena näeb rohkem reklaame lihtsalt, ekraani taga istub ikka Sven). Uudisvoogu kerisin kolmes linnas: Tallinn, Tartu ja Kuressaare.
#000009
Pilt püüab lugeja pilku. Pakkumine ja sõnum on selged. Välja on toodud e-pood koos kohaletoimetamise ajaga ja tavalised poed.
#000011
Pilt on Facebooki keskkonnas naturaalne ja ei mõju reklaamina, mis on kindlasti pluss!
#000012
Reklaam haarab koheselt tähelepanu, kuna pildi peal on hea emotsiooniga inimesed.
#000013
Karussell tutvustab erinevaid tegevusi ja pealkirjast selgub täpselt, mida ja kellele pakutakse.
#000014
Eraldi pluss on emotikonide kasutamine.
#000015
Kaasaelamine kinnitab, et reklaam läheb ka inimestele korda.
#000016
Visuaal haarab tähelepanu ja punasega tuleb esile väärtuspakkumine “tasuta saatmine alates 39 €”.
#000017
Siin on aga reklaamitegijatel hea võimalus Facebooki reklaamihalduri võimalusi veidi täpsemalt kasutada.
#000018
Tasuta saatmine muutub oluliseks alles siis, kui on tekkinud soov osta. Seda konkreetset reklaami võiks suunata ainult kodulehe külastajatele. Taasturunduse ja Pixeli abil on seda võimalik teha üpris lihtsalt.
#000019
Hetkel jäi mul arusaamatuks, miks antud reklaami nägin, kuna ma ei ole Tuul Facebooki lehe fänn ja tegelikult muutsin end juba kuu aega tagasi naiseks (et minuni jõuaks rohkem reklaame). Kui meeste tooteid müüv reklaam suunata teadlikult naistele, võiks rääkida, miks oleks näiteks minu mehel või meessoost sõbral tarvis nende tooteid.
#000020
Visuaal on tehtud väga hästi – kõnetab, peatab tähelepanu ja värvilahendused on selged.
#000021
Pealkirja lugedes jään mõtlema, et saan uue näo ja veebivärava ja mida see täpsemalt tähendab.... mitut moodi tõlgendatavatel või keerulistel sõnadel on oht tekitada asjatut segadust inimese peas ja see on viimane asi, mida teha tahame, sest meil on aega vaid loetud sekundid.
#000022
Kui pildi/visuaali ülesanne on tähelepanu saada, siis pealkiri peaks seda täiendama ja tegevusele suunama. Ei taha ju raha ilmaasjata mittetoimivale reklaamile raisata.
#000023
Seega esimene kohting võiks olla kutse tulla veebilehele tutvuma tehtud töödega.
#000024
Arusaamatuks jääb aga kuidas see käib? Kus linnades see toimib? Nägin reklaami Kuressaares, kas ka siin?
#000026
Suure algustähega “Teie” vormi jaoks on oma koht, aga sotsiaalmeedias seda ei kasutaks. Käime seal sõprade ja tuttavatega lobisemas ja oleme ekraani taga üksi.
#000027
Nii täpselt suunatud reklaame pidin selle artikli jaoks tikutulega otsima!
#000028
Olgugi, et Facebooki lehe nimes on juba asukoht sees, on asukoht ka reklaami sõnumis täpselt välja toodud. Loomulikult kõnetab reklaam selliselt just saarlasi ja see ongi eesmärk!
#000029
Visuaal selge ja arusaadav – hea töö!
#000030
Kuna CPM ehk kulu 1000 näitamise kohta on täna Facebookis väga odav, siis pakun, et vähem, kui 50 € eest sai antud reklaam täpselt suunatud piirkonnas vähemalt 10 000 näitamist, mis teeb umbes 10-15 € päevas. Kui palju ajalehe -ja raadioreklaam maksidki?
#000031
“Ainus silmiavav Facebooki ja Instagrami koolitus!”
Vaata lisainfot ja vali sobiv aeg
#000032
Kontrastne pilt tõmbab hästi tähelepanu, aga teksti osas näen võimalust arenguks.
#000033
Postitust alustaks kohe üleskutsega: “Võida endale kulmugeelid ja Ilumessi pääsmed” ja esimese lause “Lükkame käima ühe loosi” jätaks hoopis ära.
#000034
Teksti võiks liigendada, see lihtsustab lugemist, mis omakorda suurendab mängul osalemist.
#000035
Nõnda ühe suure tekstiplokina on silmal infot raskem haarata ja tähelepanu hajub kiiremini.
#000036
Väga ilus pilt, aga ei reeda, millega tegu ja ka tekst kahjuks ei aita palju kaasa.
#000037
Mida ebatäpsem ja laiem on reklaami sõnum, seda suurema tõenäosusega raiskab see raha.
#000039
Kui inimesed ei saa reklaamist aru ei oska nad ka sellele kaasa elada või reageerida. See aga kajastub miinusmärgina Facebooki algoritmile, mis soosib alati neid, kelle sisu ja reklaamid inimestele korda lähevad.
#000040
Restorani puhul on pilt väga oluline – see peab olema apetiitne ja süljenäärmed tööle panema. Eriti kui tegemist on reklaamiga, mille eest maksame raha.
#000041
Niisiis, pilt tekitab isu ja pealkiri täiendab pilti.
#000042
Antud juhul on mööda pandud lausa kolme asjaga: pilt on nõrk, sõnum puudulik ja suunatud kõikidele.
#000043
Ootan pikisilmi aega, mil näeksin Kuressaares kohalike restoranide reklaame. Täna kahjuks näen Tallinna söögikohtade reklaame, aga mitte ainsatki Kuressaare oma.
#000044
Meeldib ka julge pealkirja katsetus, kuid 20 % tekstireeglist (Facebooki reeglite järgi tohib pildi peal olla teksti maksimaalselt 20 %) on siin selgelt üle astutud ja see võib vähendada reklaami levikut või hinda kallimaks teha.
#000046
Reklaami eesmärk on kutsuda inimesi e-poodi, aga hetkel on ebaselge kuidas sinna saab? Kus see asub? Link peaks alati juures olema ja siin oleks linkpostitus kindlasti parem lahendus.
#000047
Kaasa on läinud hoopis “Send Message” nupp, mis kutsub vestlust alustama ja mõjub eksitavalt.
#000048
Näen seda paljude reklaamide puhul, sest Facebook paneb vahel postitust tehes selle automaatselt kaasa.
#000049
Kui teha reklaame läbi Ads Manageri ehk reklaamihalduri, saab neid väikeseid, aga olulisi detaile kontrollida.
#000050
Kuigi mängude eesmärk on enamasti tasuta orgaaniline levik, et fännibaasi kasvatada või turgu uuest tootest/brändist teavitada, võib mängude levikut ka raha eest võimendada.
#000052
Arvatavasti pole antud mäng soovitud hoogu sisse saanud, kuna sõnum on üles ehitatud liiga keeruliselt.
#000053
Ja jällegi “Send Message” nupp tekitab segadust. Kas osalemiseks pean sõnumi saatma?
#000054
Kolmandaks ei soovitaks ma Facebookis kasutada teemaviiteid (hashtag). Ma ei ole veel näinud kedagi, kes #AUHINNAMÄNG alt läheks näiteks tänaseid mänge läbi skrollima.
#000055
Teemaviited ei toimi Facebookis selliselt nagu Instagramis ja seega risustavad posti liigse müraga. See omakorda tekitab segadust, mis pärsib kaasaelamist ja postitusest arusaamist.
#000056
Hästi on paigas see, mida klient tegema peab – osta kohe ehk “Shop Now”, lisaks on link eraldi ka teksti sees. Topelt ei kärise!
#000057
Ka pilt on kõnekas – toode on nähtaval ning teemakohaselt on just pikad juuksed eksponeeritud. Kui tegemist oleks tavalise šampooniga, oleks kõik hästi.
#000058
Pealkiri ütleb selgelt ära kellele, mis vanuses, juuksevärvi -ja tüübiga inimestele see sobib, aga...
#000059
Tegemist on juuksekasvu toetava šampooniga ja toote kõige olulisem omadus on seekord ära unustatud. Kõige olulisem põhjus, MIKS peaks ostma, tuleks alati väga selgelt sõnastada ja välja tuua.
#000060
Väsimus on täna paljude eestlaste hulgas suur probleem ja antud reklaamis on väga hästi välja toodud, mis seda põhjustada võib ning kuidas sellest teada saab.
#000061
Kaasaelamiste arv reklaami all kinnitab, et selge sõnum kõnetab inimesi.
#000062
Ühtlasi on tegemist hästi valitud pildiga, mis illustreerib kõige täpsemini arvatavat sihtgruppi – noor naine, ema, kes hoolitseb laste ja pere tervise eest.
#000063
Tuttav pilt, mis tekitab sekundiga kiire võiku isu.
#000064
Ka tekst on asjakohane. Kuna antud toodet müüakse vaid jaekaubanduses, ei ole mõtet inimesi kuskile lehele suunata.
#000066
Siiski võiks ehk meelde tuletada, et Rukkipala saab osta enda kodupoest – haara tee pealt kaasa või muu taoline üleskutse.
#000067
Hästi kasutatud karussell-lahendus, mis tutvustab erinevaid tooteid ja väärtuspakkumisena allahindlust.
#000068
Arvestades aga Facebooki väga täpselt sihtimise võimalusi, jäin mõtlema, kui palju ma 34-aastasena muretsen oma südame pärast. Ilmselt mitte väga palju, sest pean end täitsa nooreks veel.
#000069
Seega reklaami sihtrühma määrates soovitaksin paremini läbi mõelda, kellele suunata.
#000070
Reklaam, mis ei mõju reklaamina, on positiivse sõnumiga ja räägib lihtsas keeles! Hea eeskuju!
#000071
Silma hakkas väga mõnusa emotsiooniga pilt, kus inimesed peal. Inimeste kasutamine, eriti veel naeratava näoga on alati kindla peale minek.
#000072
Sekund pildil ja järgmiseks saan pealkirjast teada “UUED TOOTED E-POES”. Neil on mingi uudis mulle teatada, okei loen edasi.
#000073
Pilt tekitab usaldust ja sisendab soojust. Pealkiri on selge sõnumiga ja lisaks on juures huvitav lugu. Viis!
#000074
Ülemine pealkiri täiendab ja kutsub edasi kodulehele “Ülle ja teiste lugusid” lugema – väga hea näide tugevast üleskutsest!
#000075
Selge ja tugev üleskutse on puudu enamikel reklaamidel. See omakorda näitab, et reklaamil puudub ka eesmärk – MIKS me üldse reklaamime?
#000076
Üleskutse suunab inimesi tegutsema reklaami eesmärgile soovitud suunas ja ilma selleta võib sinu soovitud järgmine samm tegemata jääda.
#000077
Maxima on kliendikirjad Facebooki kolinud. Need, millest muidu postkast ääreni täis oli kui olid nädal aega ära olnud.
#000078
Minu arvates hea strateegia tutvustada parimaid pakkumisi ja tuletada end meelde. Sooduspakkumisi otsitakse alati.
#000079
Üks väike Eesti keele märkus: 23. – 29. aprillil (või aprill), sidekriips seal vahel tähendab 23., 24., 25.,...ja 29. aprillil. Võib ka kasutada sedasi: 23-st kuni 29. aprillini. Igal juhul soovitame hoida emakeel grammatiliselt korrektselt, nii hoiad kliendi fookuse enda tootel.
#000080
Ilmselt üks kõige selgema sõnumiga reklaame, mida Facebookis viimasel ajal näinud olen.
#000081
Väga täpselt on toodud välja kellele, mis asi, millal ja kus end kirja panna saab.
#000082
Eesmärk ei olegi jõuda ühe kõigile mõeldud reklaamiga kõigini, vaid mõelda hoopis, kuidas jõuda õigete inimesteni.
#000083
Üks harjutus, mis sind sellega aitab:
#000084
mis probleeme minu kliendid lahendada tahavad?
mis lahendust mina saan neile pakkuda?
kuidas minu lahendus teistest erineb?
#000085
Reklaam, mis tutvustab Edu Akadeemia suurüritust, tekst arusaadav ja pildilt selgub kohe, kes on peaesineja ja kutsub üles ostma.
#000086
Ent ka siin on võimalust teha veel paremini.
#000087
Ostsin antud üritusele piletid 2-3 nädalat tagasi, aga ikkagi näen sama reklaami ikka ja jälle enda uudisvoos.
#000088
Kuigi Facebook Pixeli ja taasturundamise abil saaks seda vältida ja mind kui ostu sooritajat/registreerunut välistada reklaami sihtrühma hulgast.
#000089
Räägin nendest võimalustest täpsemalt Facebooki & Instagrami koolitusel, kus õpime ka, kuidas teha hästi toimivaid Facebooki reklaame ja kirjutada sihtrühma kõnetavaid pealkirju ühise grupitööna.
#000090
Reklaami selge sõnum, pakkumine ja täpselt valitud sihtrühm on esimesed eeldused, mis on eduka reklaami eelduseks. Kui need pole paigas, on iga reklaam juba eos hukule määratud ja ärile pole sellest kõige vähematki kasu.
#000091
Kui soovid neid vigu vältida ja saada juurde enesekindlust ning oskuseid hästi toimivate reklaamide tegemiseks, tule järgmisele koolitusele.
#000092
Saad kuhjaga praktilise teadmisi, mida kohe Facebookis rakendama hakata.
#000093